Goeie kopies | Netwerk24
Deur James Young, Pretoria 21 April 2021 05:15
Ongelukkig het die professionele era die rugbylandskap totaal verander en behels die koop van spelers. Provinsialisme bestaan lankal nie meer nie en selfs die toeskouers val maklik by nuwe aanwinste in. As jy byvoorbeeld 'n voorry of 'n heelagter benodig, dan koop jy hulle. Dit gebeur nie net by die Blou Bulle nie. Kyk maar gerus hoe die spanlyste van die provinsiale spanne verander.
Sou die stelling waar wees dat die Blou Bulle sukses gekoop het, moet hulle gekomplimenteer word dat hulle die regte spelers ingetrek het en moet die ander provinsies hulle navolg. Om vingers te wys gaan nie silwerware vir hulle bring nie.
As werkers in 'n organisasie nie die mas opkom nie, word hulle vervang en niemand kla nie. Waarom dan op die rugbyveld? Is wen dan nie belangrik nie?